Document ID: 32011R0584
Publication Date: 2011-06-17

Title and Content:
IZVEDBENA UREDBA KOMISIJE (EU) št. 584/2011
z dne 17. junija 2011
o odobritvi večjih sprememb specifikacije za ime, registrirano v registru zaščitenih označb porekla in zaščitenih geografskih označb (Grana Padano (ZOP))
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 510/2006 z dne 20. marca 2006 o zaščiti geografskih označb in označb porekla za kmetijske proizvode in živila (1) ter zlasti prvega pododstavka člena 7(4) Uredbe,
ob upoštevanju naslednjega:
(1)
Komisija je v skladu s prvim pododstavkom člena 9(1) Uredbe (ES) št. 510/2006 preučila vlogo Italije za odobritev sprememb specifikacije za zaščiteno označbo porekla „Grana Padano“, registrirano v skladu z Uredbo Komisije (ES) št. 1107/96 (2).
(2)
Ker zadevne spremembe niso manjše v smislu člena 9 Uredbe (ES) št. 510/2006, je Komisija v skladu s prvim pododstavkom člena 6(2) navedene uredbe vlogo za spremembe objavila v Uradnem listu Evropske unije (3).
(3)
Švicarski organi so v imenu družbe Chäs & Co Käsehandel GmbH, Inhaber Urs Reichen, Grubenstr 39, 8045 Zürich, Švica, Komisiji v skladu s členom 7 Uredbe (ES) št. 510/2006 poslali izjavo o ugovoru. V dopisu z dne 6. aprila 2010 je zainteresirani strani povabila, naj se ustrezno posvetujeta.
(4)
Ker je bil v šestmesečnem roku sprejet dogovor, ki je vključeval manjše spremembe specifikacije, mora Komisija sprejeti sklep.
(5)
Ob upoštevanju navedenega je treba spremembe odobriti in objaviti spremenjen enotni dokument -
SPREJELA NASLEDNJO UREDBO:
Člen 1
Spremembe specifikacije, navedene v Prilogi 2 v zvezi z imenom iz Priloge 1 k tej uredbi, se odobrijo.
Člen 2
Uporablja se spremenjen enotni dokument iz Priloge 2 k tej uredbi.
Člen 3
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. junija 2011

Classification:
Level 1 Topics: 100157
100158
100147
100156
100161
Level 2 Topics: 100277
100283
100260
100246
100282
100255
100195
100196
Level 3 Topics: 13
138
5283
122
87
2106
4590
2763
912
2481
2477
2200
All Topics: 1104
1519
1686
3173
5573
6292
893